«Blau» har flere betydninger.
Den tyske framrykkingen mot Kaukasus 7. mai til 18. november 1942
██ til 7. juli

██ til 22. juli

██ til 1. august

██ til 18. november

| Østfronten |
| --- |
| Barbarossa – Finland – Murmansk – Leningrad – Smolensk 1 – Kyiv 1 – Kharkov 1 – Moskva – Krim og Sevastopol – Rzjev – Kharkov 2 – Blau og Kaukasus – Stalingrad – Velikiye Luki – Kharkov 3 – Kursk – Smolensk 2 – Dnepr – Kyiv  2 – Kamenets-Podolsk – Bagration – Lvov-Sandomierz – Lublin-Best – Warszawa – Romania – Ungarn – Wisła-Oder – Berlin – Praha |

**Operasjon blå** (tysk *Fall Blau*) var det tyske kodenavnet for sommeroffensiven i 1942, med angrepet mot Kaukasus og Stalingrad.

Offensiven begynte 28. juni 1942, mens slaget om Sevastopol var i sluttfasen. Det endte med tysk seier. Målet for *Fall Blau* var å forflytte den sørlige delen av østfronten og slik sikre tilgangen av råvarer, særlig råolje fra Kaukasus og kull og malm fra Donetsbassenget. Slik ville tyskerne sikre disse råvarene selv, og ikke minst gjøre de sovjetiske forsyningene vanskeligere ved å ta dette fra dem og slik svekke den sovjetiske krigsindustrien.

Etter at Blitzkrieg-strategien hadde vist sine svakheter, og særlig etter nederlaget i slaget om Moskva, måtte den tyske planleggingen ta utgangspunkt i at krigen på østfronten kunne bli langvarig og da ble disse forsyningen viktige også i et operativt perspektiv.

I tillegg til råstoffene ønsket Tyskland å legge press på de britiske posisjonene i Det nære østen (Iran og Irak).

Bakgrunn
--------

Kaukasus avgrenses av Svartehavet i vest og Det kaspiske hav i øst, og nord for fjellkjeden med samme navn var det før krigen stor produksjon av kornprodukter og bomull, mens oljefeltene i Majkop og Grozny produserte om lag 10 % av Sovjetunionens olje. Sør for fjellkjeden lå Transkaukasia, med noen av datidens største oljefelt, bare i Baku ble det produsert om lag 24 millioner tonn olje i 1942.

Stor fremgang
-------------

Tyskerne hadde stor fremgang. 28. juli, en måned etter at de hadde startet offensiven, nådde de Kalatsj-na-Donu (75 km vest for Stalingrad) og hadde erobret hele Don-buen, bortsett fra at sovjeterne fortsatt holdt to brohoder nord og nordvest for Kalatsj. Deretter rykker de sørover, hvor de 19. august tok oljefeltene ved Majkop. 8. september tok de den viktige svartehavshavnen Novorossijsk. I sørøst ble de stanset først ca. 50 km vest for Groznyj. Lenger nord rykket de i slutten av august de østover fra Kalatsj for å ta Stalingrad, og sist i måneden nådde de Volga nord for byen.

* Operasjon blå, den tyske sommeroffensiven i det sørlige Sovjetunionen i 1942, mot Kaukasus
* Offensiven, fra 7. mai til 23. juli (større kartskisse)Offensiven, fra 7. mai til 23. juli (større kartskisse)
* Infanteri og stormkanon ved Stalingrad  Foto: Bundesarchiv, Bild 183-B28822Infanteri og stormkanon ved Stalingrad  Foto: Bundesarchiv, Bild 183-B28822
* Offensiven fra 24. juli til 18. november (større versjon)Offensiven fra 24. juli til 18. november (større versjon)
* Sovjetiske soldater venter på tysk angrepSovjetiske soldater venter på tysk angrep

Ingen avgjørende seier
----------------------

Tross all fremgangen gikk operasjonen ikke etter den opprinnelige planen. Alt i juli ble tyskerne og deres allierte stoppet ved Voronezj, så de klarte ikke å komme seg over Don nord for Kalatsj. På den måten fikk de en lang, sårbar nordflanke. Og under tilbaketoget klarte den sovjetiske hærsjefen Timosjenko å trekke ut hovedstyrkene. Tyskerne kunne ikke melde om overveldende fangetall som sommeren og høsten 1941. Ved Stalingrad møtte tyskerne forbitret motstand. Kampene om byen krevde veldige ressurser. Sammen med lange forsyningslinjer og økende sovjetisk motstand i Kaukasus gjorde dette at fremrykkingen stoppet opp der også. I tillegg ble de sårbare flankene holdt besatt av allierte tropper (rumenere, ungarere, italienere) av ujevn kvalitet. Mens tyske styrker forblødde i første fase av slaget om Stalingrad, forberedte sovjeterne en motoffensiv. Den ble startet 19. november. Dermed ble store tyske og rumenske styrker omringet, og slaget endte med katastrofe for tyskerne.

Referanser
----------

1. ↑  Hayward 2001, s. 2
2. ↑  Jason 2013, s. 148–150, 153, 165

Kilder
------

Norsk
* Beevor, Anthony, *Stalingrad*, Spartacus, 2002, ISBN 82-430-0263-4
* Beevor, Anthony, *Den andre verdenskrig*, Cappelen Damm, 2013, ISBN 978-82-02-42146-5
* Turner, Jason, *Stalingrad: Dag for dag*, Vega forlag, 2013 ISBN 978-82-8211-342-7
* Winchester, Charles, *Østfronten: Hitlers krig mot Russland 1941–1945*, Ares forlag 2014, ISBN 978-82-92938-10-2

Engelsk
* Evans, Richard J. *The Third Reich at War*, Penguin, 2009, ISBN 978-0-141-01548-4
* Glantz, David M. og House, Jonathan M. *When Titans Clashed*, University Press of Kansas, 2015, ISBN 978-0-7006-2121-7
* Hayward, Joel *Stopped at Stalingrad: The Luftwaffe and Hitler's Defeat in the East, 1942–1943* Lawrence, KS: University Press of Kansas, 2001, ISBN 0-7006-1146-0
* Mawdsley, Evan (sjefsredaktør) *The Cambridge History of the Second World War*
	+ Ferris, John og Mawdsley, Evan (red.) *The Cambridge History of the Second World War*, bind 1, 2017, ISBN 978-1-108-40638-3

Eksterne lenker
---------------

* «FALL BLAU 1942 - Examining the Disaster», video på YouTube (lengde: 0:56:12)

|  |  |
| --- | --- |
| Oppslagsverk/autoritetsdata | LCCN **·** NKC
 |

Portal: Andre verdenskrig